ram charan says hats off to arjun reddy team
‘అర్జున్ రెడ్డి’కి రామ్ చరణ్ హ్యాట్సాఫ్!
వివాదాల మధ్య విడుదలై అద్భుత విజయం సాధించిన ‘అర్జున్ రెడ్డి’ సినిమాపై ప్రశంసల జల్లు కొనసాగుతోంది.
TNN | Updated:
Sep 10, 2017, 01:30PM IST
వివాదాల మధ్య విడుదలై అద్భుత విజయం సాధించిన &lsquo;అర్జున్ రెడ్డి&rsquo; సినిమాపై ప్రశంసల జల్లు కొనసాగుతోంది. విజయ్ దేవరకొండ నటనకు, సందీప్ రెడ్డి వంగ దర్శకత్వానికి అందరూ ఫిదా అవుతున్నారు. ఇప్పుడు ఈ కోవలోకి మెగా పవర్ స్టార్ రామ్ చరణ్ కూడా చేరిపోయారు. ప్రస్తుతం సుకుమార్ దర్శకత్వంలోని &lsquo;రంగస్థలం-1985&rsquo; సినిమా షూటింగ్&zwnj;లో బిజీగా ఉన్న రామ్ చరణ్.. ఇటీవల &lsquo;అర్జున్ రెడ్డి&rsquo; సినిమాను చూశారు. ఈ సినిమాపై తన అభిప్రాయాన్ని ఫేస్&zwnj;బుక్ ద్వారా పంచుకున్నారు.
&lsquo;అర్జున్ రెడ్డి చూశాను. రా, రియలిస్టిక్, బ్లడీ బోల్డ్. సందీప్ వంగ, విజయ్ దేవరకొండ, షాలిని పాండే, రాహుల్ రామక్రిష్ణతో పాటు సినిమాకు పనిచేసిన అందరికీ హ్యాట్స్ ఆఫ్&rsquo; అని ఆదివారం తన ఫేస్&zwnj;బుక్ అకౌంట్&zwnj;లో రామ్ చరణ్ పేర్కొన్నారు. &lsquo;అర్జున్ రెడ్డి&rsquo;కి వ్యతిరేకంగా మీడియాలో ఎన్ని కథనాలు వస్తున్నా ప్రేక్షకుల నుంచి ఆదరణ మాత్రం తగ్గడంలేదు. నిజజీవితానికి చాలా దగ్గరగా సినిమాను తీశారని ప్రశంసలు కురిపిస్తున్నారు. ఇప్పటికే రాజమౌళి, మహేష్ బాబు, సమంత, అనుష్క వంటి సినీ ప్రముఖులు ఈ లిస్టులో చేరిపోయారు. తాజాగా చరణ్ స్పందించారు.
కేవలం రూ. 4 కోట్ల పెట్టుబడితో తీసిన ఈ చిన్న సినిమా భారీ విజయం సాధించింది. అంతేకాకుండా సుమారు రూ. 40 కోట్ల గ్రాస్ వసూలు చేసింది. ఇంకా థియేటర్లలో దూసుకుపోతోంది. ఇటీవల వచ్చిన ఏ సినిమాలు &lsquo;అర్జున్ రెడ్డి&rsquo;కి పెద్దగా పోటీ ఇవ్వలేకపోవడంతో యువత దీనివైపే ఎక్కువగా మొగ్గు చూపుతున్నారు.